AlexejDobrolubov/national_council_slovak_2010 huggingface dataset:
39. schôdza NR SR - 11.deň - B. popoludní
Dátum: 2025-09-25
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pekne, začnem od pána Šmilňáka, lebo to som vôbec nepochopil. Akože keď si vás dovolím citovať, niečo že povedali ste, že som spochybnil pána Mikloška a Fera Majerského a doslova ste ešte hovorili, že som ich spochybňoval ako ľudí. Ja som o nich nič nehovoril. Akože neviem na koho ste chceli reagovať. Možno vám napísali reakciu na niekoho úplne iného. Pozrite si moju reakciu, ale naozaj prepáčte, neviem o čom trepete. V tejto veci budem takto až explicitný. No, a čo sa týka pána Majerského, predsedu KDH, ja som to úplne nepochopil, ja som vystúpil, zastával som si vás takisto ako som si vás tu v júni zastával, bolo to nepopulárne, nikto si vás nezastal, ja som si vás zastával, hovoril som na vašu ochranu, aj keď som mohol mlčať. Vystúpil som teraz v pléne, a vy zrazu tuto idete mňa, že čo, že prosiť o slobodné hlasovanie, aby som umožnil slobodne umožnil slobodne hlasovať poslancom v našom Klube. Naši poslanci v našom klube nikdy inak nehlasovali, ako slobodne. Možno u vás to funguje inak, ale prepáčte u nás stranícka disciplína nefunguje. A potom aj pán Janckulík to povedal doslova tak, že tvária sa ako veľkí kresťania, o našich ľuďoch o našich veriacich a potom povedal, že vo vašom spolku slobodne znamená hlasovať podľa vášho želania. Pán Janckulík, možno vo vašom spolku. Veľmi ma mrzia tieto slová od predstaviteľov KDH a poviem to tak asi tak po slovensky, že za dobrotu na žobrotu. Ale poviem zároveň aj to, že je to nefér, jasné tak to cítim, ale tak teda dobre skúsim teda, keď sa na túto tému tu bavíme aj konzervatívnych kresťanských hodnotách vám tak po kresťansky vám odpustiť. Chápem ste v strese. Uvedomujete si, že vlastne na konci výsledok bude taký, že kvôli dvom poslancom KDH tá novela Ústavy neprejde a že bude to niečo, čo si budete so sebou niesť, ale prosím skúste to zobrať chlapsky. Postavte sa k tomu čelom a nezvaľujte to na druhých. (Potlesk v sále.)
39. schôdza NR SR - 11.deň - B. popoludní
Dátum: 2025-09-25
Poslanec: Matovič, Igor (SLOVENSKO)
Druh vystúpenia: Vystúpenie v rozprave

Kolegovia, kolegyne. Tretie čítanie by malo byť o vystupovaní k pozmeňujúcim návrhom, ktoré boli prijaté počas druhého čítania. Ale nejako sa nám to tu zvrhlo, takže pevne verím, že dovolíte aj mne ísť trošku možno širšie. Keď ma budete chcieť upratať budem hovoriť o len o tých pozmeňujúcich návrhoch. Je to na vás. Chcel som ale využiť v podstate tento priestor, lebo sa tu tak vytvoril zrazu. Pred dvomi hodinami bola tlačová konferencia, kde sa premiér dušoval, že dnes o 17-tej bude hlasovanie, bude hlasovanie a bude hlasovanie a je to posledná možnosť a potom už žiadna ďalšia nebude. No a potom zrazu ste zistili, že Blcháč vám chýba. A nakoniec ešte ako úsmerné, že ten Blcháč je ospravedlnený od rána, takže vlastne to ste mohli povedať aspoň premiérovi pred tlačovkou nech sa nestrápňuje. Teda nech nehovorí o tom, že bude o 17-tej hlasovanie, keď vám tu jeden hlas chýba. To je len taká akože poznámka. No a potom som sa chcel spýtať, že či teda akú váhu majú slová Roberta Fica, lebo teda on tu hovorí o tom, že už ďalší pokus nebude. A týmto chce zrejme teda donútiť niektorých tu poslancov konzervatívnych, predpokladám zrejme prioritne z KDH, aby teda si povedali, že teda či to teda naozaj tak myslia, že nepodporia tú novelu alebo, alebo ju teda podporia, aby sa zľakli, aby naložili a tak podobne. No ale
39. schôdza NR SR - 10.deň - B. popoludní
Dátum: 2025-09-24
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Cítim tak z niektorých z vás, že možno si myslíte, že však aj podľa tých predošlých krokov Šutaja Eštoka za posledný rok, ináč ja mu, priznám sa, že veľmi držím palce, aby zostal predsedom toho Hlasu, viete asi prečo, lebo sa mu dosť dobre darí v tých preferenciách, takže dúfam, že ho nevymenia, ale že možno viacerí podľa tých jeho krokov v minulosti, za posledný teda minimálne ten rok jak je predseda, tak si myslíte možno, že on je taký trošku jednoduchší, taký trochu debilnejší alebo čo, že on si to vlastne neuvedomil, že dnes sa nepatrí s takým obrazom do toho Vatikánu ísť. Ale ja si myslím, že on popri tom, že je taký jednoduchší a trochu debilnejší, tak on popri tom je sakra vychcaný a on to urobil naschvál. Lebo on vlastne svojim či osobným alebo politickým životom je ancikrist, taký istý ako Fico a on išiel takto vedome sa vysmiať pápežovi do očí. Pápež veľmi dobre tú informáciu pri stretnutí s takýmto človekom má. To je normálne, vlastne takéto stretnutie je kvázi že medzištátne stretnutie, dostane zvodku, napísané a sú tam vždy aj aktuálne informácie. Na tisíc percent pápež v čase kedy sa mu tam Šutaj líškal s obrazom sedembolestnej, pápež vedel, že tento človek a jeho strana a jeho koalícia, jeho vláda idú slovenským kresťanom a veriacim ukradnúť voľno na sedembolestnú a Šutaj Eštok tiež to vedel, ale on to urobil naschvál, úmyselne, lebo on veriacimi v skutočnosti svojou politikou pohŕda. Ak by nepohŕdal, ak by nepohŕdal konzervatívcami, tak by predsa nemohol hlasovať za zrušenie daňových bonusov pre deti, by nemohol hlasovať za zrušenie okradnutie dôchodcov o rodičovské dôchodky. Čiže z jeho strany to bol vedomý, podlý pľuvanec...(Potlesk.)
39. schôdza NR SR - 10.deň - B. popoludní
Dátum: 2025-09-24
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Kolegovia, kolegyne, vítam vás na večernom, zrejme teda nočnom rokovaní o tom jako budú ožobračovať v treťom kole ľudí na Slovensku, a teda dovoľte, aby som sa vyjadril k prijatým pozmeňujúcim návrhom a špeciálne k jednému. Ináč, chcel som povedať, že tuto ten zbabelec, ktorý tu vlastne mal sedieť ako minister financií, insitný, som chcel povedať, ale nechám ho tak aj títo insitní maliari si niekedy o sebe veľa namýšľajú, tak stačilo mu ukázať, že je klamár a jedného obyčajného slova a pomenovania pravdy sa tak zľakol, že zrejme teraz si niekde prepiera vzadu trenírky, a preto tu teraz nie je s nami. Je mu nepríjemné mimoriadne, aby počúval pravdu a aby sme ho konfrontovali a oceňujem od opozície, nielen teda z nášho klubu, že sme sa prihlásili do tretieho čítania. Áno, túto možnosť nám už zoberú, lebo ľudia alebo predseda vlády, ktorý chodí pochodovať po Pekingu, alebo v Shanghai, neviem, kde to bol s tými diktátormi a tyranmi sveta, tak ten predsa nebude dodržiavať nejaké diplomatické, alebo demokratické pravidlá, alebo ústavné zvyklosti a jednoducho o tento inštitút, alebo o túto možnosť, aby sme vystupovali počas tretieho čítania k prijatým pozmeňujúcim návrhom, čo je úplne legitímne, lebo v bežnej rozprave môžte narozprávať čokoľvek, ale ráta sa až potom to, čo je prijaté, tak už nebudeme môcť. Zrejme ešte možno budúcu schôdzu, ale už predpokladám, že na tej poslednej schôdzi tento rok už nebudeme môcť takto využívať bežné ústavné právo poslancov, lebo nám ho jednoducho zoberú. No, ale k čomu som chcel vystúpiť a myslím si, že všetko ostatné, aby sme mali aj vy ostatní o čom rozprávať, je zaujímavé, ale mňa teda zaujalo na dnešnom dni jedna, by som povedal, taká mimoriadna prízemnosť, alebo podlosť. Odporúčam vám, skúste si dať teraz na facebooku stránku Šutaj Eštok ,,,, neviem ako to tam má presne napísané, názov tej stránky a pozrite si, čo tam má posledný príspevok. On je tam bez hanby dnes, dnes vyfotený, vyrehotaný pri takom zarmútenom Pápežovi a odovzdáva mu do rúk obraz Sedembolestnej Panny Márie, patrónky Slovenska. Ešte raz hovorím, Šutaj Eštok ako minister vnútra, možno aj podpredseda vlády, neviem, dnes v mene Slovenska, ešte to píše v tom statuse, odovzdáva Svätému Otcovi obraz Sedembolestnej Panny Márie, a v ten istý deň on vie, že tu, v tomto pléne, vy zrušíte sviatok Sedembolestnej Panny Márie a ľudí naženiete do roboty. Tých desiatky tisíc ľudí, čo chodia do Šaštína na národnú púť, tam zrazu nebudú kvôli vám môcť prísť. Ako hlbšie sa dá ešte klesnúť? To naozaj vy nemáte Boha pri sebe? To naozaj celá vaša politika je len jedno obrovské divadlo, že tu sa hráte na konzervatívcov pomaly a ochrancov tradičných hodnôt a vy na chrapúňa v ten istý deň ako ľuďom na Slovensku, miliónom, kresťanom zoberiete sviatok sedembolestnej a voľno na sedembolestnú, pošlete Šutaja Eštoka, aby išiel dať Pápežovi práve obraz sedembolestnej a vraj v mene celého Slovenska? Že vám nie je hanba!
39. schôdza NR SR - 10.deň - B. popoludní
Dátum: 2025-09-24
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Ja sa nezvyknem ospravedlňovať, ale ospravedlňujem sa všetkým, koho sa dotkol môj slovník, ale iba tých čestných, iba tým čestným ľuďom sa ospravedlňujem (povedané s úsmevom). Ale ja si myslím, že v takýchto situáciách, práve kedy sa rozhoduje o tom, ako idú zas za tie mafiánske svoje kšefty potrestať obyčajných ľudí a v podstate tých, ktorí ich volili, lebo vlastne tu najmä by sme mali sa zastať tých vlastne voličov SMER-u, HLAS-u, SNS, lebo tí sú podvedení. Naši voliči týmto nie sú podvedení, oni vedeli, že keď mafia sa vráti k moci, zase budú kradnúť jak po nebohom, ale komu vystavia účet? Jasné, samozrejmé, že ľuďom. Ale podvedení sú práve voliči SMER-u, HLAS-u, SNS. Čiže aj keď teraz tá opozícia tu bojuje, tak bojuje najmä za týchto ľudí, lebo teda tí to cítia najmä ako krivdu. Ale ten hlas treba zvýšiť a ja poprosím aj ostatných, akože nebojme sa ich. Oni urobili za štrnásť rokov vlády týchto mafiánov zo Slovenska krajinu, kde majú Rumuni vyššie platy ako Slováci. V krajine, na ktorú sme pozerali zvrchu, z rebríka, ktorú sme považovali za menejcennú, Rumuni dnes majú vyššie platy ako Slováci. Oni urobili zo Slovenska krajinu, kde Haščákovi dajú z Dôvery 29 miliónov za minulý rok zisku, ale rovnako v tom istom roku, v tomto roku príde pacient s pruhom do Trnavskej nemocnice, poistenec Dôvery, Haščákovej poisťovne, a povedia mu, že mu budú operovať pruh v roku 2035, lebo Dôvera neplatí. Takúto krajinu zo Slovenska urobili a nerozčuľovať sa v takejto situácii, keď vidíme, ako hrubo podviedli ľudí, ako zradili ideály novembra, ako si zo Slovenska urobili léno, ako sa spoliehajú na to, že im ich voliči na tie podvody neprídu a naveky takto budú cucať z nášho spoločného a naveky budú môcť klamať svojich voličov, to potrebuje aj krik, potrebuje aj tvrdé slová a poďme do nich. (Potlesk.)
39. schôdza NR SR - 9.deň - B. popoludní
Dátum: 2025-09-23
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Julo neviem, či si, vlastne ty si to nemal možnosť vidieť, že ako sa tváril ten babrák Kamenický pri tom, keď si mu nakladal. Toto je presne ten typ človeka, ktorý si myslí, že je ťažký hrdina, keď je za svojím mobilom, ťuká si tam tým caps lockom, že si ho zabudne vypnúť. Veľké písmená píše status, myslí že potom to bude mať omnoho väčšiu váhu a potom zrazu keď si niekto trúfne mu naložiť pravdu do očí, tak potom radšej si vypýta time out, alebo prestávku a ide vykonávať, lebo teda niečo sa mu prihodilo. A toto je ten hrdina, ktorý tu vlastne v čase, a to si veľmi dobre pamätám, že v čase, keď sme zažívali ako Slovensko najväčšie krízy, všetky možné sa nám nahúkali do jedného priestoru, či to bol covid, vojna na Ukrajine, energokríza, obrovský nárast cien potravín celoeurópsky, de facto celosvetový kvôli tomu blbcovi Putinovi, vrahovi Putinovi, ktorému aj teda títo ľudia tak strašne drukujú za zabíjanie ľudí na Ukrajine, tak keď všetky tie krízy prišli, my sme sa snažili pomáhať ľuďom, či už teda dôchodcom. Áno, motivovali sme, nech sa zaočkujú, nech chránia svoje životy. Koniec koncov, oni teraz dali očkovať novými covidovými vakcínami, presne takým istými MRNA, robia vlastne z ľudí kukurice. A keď sme pomáhali zamestnancom, aby ich neprepustili, keď sme pomáhali firmám, aby neskrachovali, tak jasné, že to stálo peniaze. Ale dokázali sme to ufinancovať v roku 2022 s 23 miliardami eur. Lacko má k dispozícii 35 miliárd a stále mu nestačí a stále ľudí chce zodrať z kože. Ale v kuse si myslí, že mu ľudia budú veriť bohapusté klamstvá o tom, že my sme zle hospodárili. Nie, Lacko nám odovzdal financie v 20. najhoršom stave v Európskej únii a je hneď v prvom roku som ich posunul na ôsme najlepšie miesto v Európskej únii. Ale to Lacko nikdy neprizná.
39. schôdza NR SR - 9.deň - A. dopoludnia
Dátum: 2025-09-23
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Ja viem, že pri krokoch súčasnej koalície sa veľmi ťažko hľadá niečo dobré za tými krokmi, ktoré robia, ale skúsim niečo dobré za týmto krokom, ktorý robia nájsť a teda nemyslím pre tých sudcov, ktorí budú mať zrazu nárok na oslavičku za šesť litrov v čistom, lebo sa teda dožije 60-ky aj 50-ky, ale dobré pre Slovensko. Viete prečo to robia a prečo zároveň policajtom povedia, že im zmrazia platy? Lebo ich zločiny už prešli cez policajtov. Tam už nepotrebujú uplácať policajtov, tam už nič nezmenia, ale čo si potrebuje mafián Gašpar zabezpečiť je správne zhodnotenie sudcov a preto navrhli takúto odmenu sudcom a preto navrhli zároveň a povedali, že policajtom už platy môžu zostať zmrazené. Ešte raz. Pozerajte na to optikou mafiána Gašpara. Vie, že pri jeho zločinoch, z ktorých je obžalovaný, že zosnoval zločineckú skupinu priamo vo vedení policajného zboru, inak povedané, že z policajného zboru urobil mafiu, že ju vydal do rúk šéfovi nitrianskej mafie, tak pri týchto jeho zločinoch je všetko už vyšetrené. Gašpar už nepotrebuje motivovať vyšetrovateľov, ale potrebuje mimoriadne motivovať sudcov a ak sa nájde sudca, ktorý má teda slabý charakter a nechá sa kúpiť a vieme, že takí sú, o tom sú aj dôkazy z posledných rokov, tak Gašpar aj týmto pokusom môže ovplyvniť nakoniec výsledok na súde. Nič iné za tým nie je, ale čo zároveň chcem povedať a to je to, čo som na začiatku povedal, že chcem hľadať za tým niečo dobré, znamená to, že Gašpar má strach a to je dobré pre všetkých nás.
39. schôdza NR SR - 4.deň - A. dopoludnia
Dátum: 2025-09-12
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

80. Ako som vystupoval, tak tam ten insitný maliar, toho času vo funkcii ministra financií, po mne vykrikoval, však aj to poviem, ako to bolo s tým dlhom. A opäť zase (povedané s pobavením) to tak krásne vidieť je na tom, že oni si myslia, že ich voliči sú všetci hlupáci. A toto je kľúčový bod, ktorý potrebujeme ľuďom, jednoducho voličom, áno, toho Lacka Kamenického alebo teda SMER-u, HLAS-u vysvetliť, že ich predstavitelia si o nich myslia, že sú hlupáci a Kamenický si o nich myslí, že sú hlupáci, a preto im stále môže dokolečka rozprávať klamstvo, že Matovič urobil dlh 24 miliárd eur. A týmto ich pomaly ako Kašpirovskij uhranúť, aby to potom verklíkovali a vypisovali po facebookoch, lebo to je pravda, keď to povedal Lacko tisícipäťstýkrát. A jednoducho pravda je taká, že áno, Matovič požičal 24 miliárd eur na splátky starých smeráckych dlhov, ale zároveň z toho minul 12 miliárd, ako som hovoril, počas troch rokoch po štyri miliardy deficitu a z toho sme financovali všetky krízy. Ale druhá časť, presná polovička z toho, z tých 24 miliárd eur Matovič dal do štátnej pokladničke, aby počkala Lacka Kamenického. A požičal mu to tam za 0-percentný úrok na 10 rokov. A na týchto peniažkoch ešte Lacko Kamenický, teraz tých, ktoré ja som požičal za 0-percentný úrok na 10 rokov, zarába stovky miliónov eur ročne, lebo ich požičiaval do bánk. Ale on bez hanby, keďže sa spolieha na to, že jeho voliči teda tomu nepochopia, keď ich on uhranie tým klamstvom, tak dokolečka verklíkuje 24 miliárd, 24 miliárd, 24 miliárd. A spolieha sa presne tak, ako Hitlerov Göbbels na to, že tisíckrát opakovaná lož sa stáva pravdou. Takže toto vám tu bude hovoriť tento odporúčatel ľuďom, aby si varili lekvár a piekli keksy. (Potlesk v sále.)
19. schôdza NR SR - 5.deň - B. popoludní
Dátum: 2024-09-18
Poslanec: Majerský, František (KDH)
Druh vystúpenia: Vystúpenie s faktickou poznámkou

66. Ďakujem pekne. Ja by som chcel ešte z tohto miesta vysvetliť takú jednu vec, že aj Národná rada naozaj môže prijať dobrý zákon, ktorý má dopad na celú spoločnosť a celú, celú krajinu. Podarilo sa to v minulom období, kde Národná rada schválila, že v obciach nad 500 obyvateľov bude povinnosť mať verejný defibrilátor. Obce na to mali rok a pol. Do konca roka tohto majú si zaobstarať verejný defibrilátor, ale spolu s tým sa vlastne preškoľujú ľudia laici z prvej pomoci. A tie čísla, čo zatiaľ ukazujú parametre, sú obdivuhodné a naozaj sa zachraňujú ľudské životy bez rozdielu na to, kto je tam starosta za ktorú stranu, lebo ide o ľudský život, ktorý sa nedá ničím nahradiť. A tu bol taký jeden dôkaz, ktorý som si pamätal z minulého obdobia, že aj Národná rada môže priniesť zákon, ktorý má naozaj ekonomicky obrovský dopad na prežívanie pacientov. Z jednoduchého hľadiska, aby ste si to vedeli predstaviť, že na Slovensku nemôžeme mať záchrannú službu v každej dedine, v každom meste, a ten dojazd zo záchrannej zdravotnej služby je nejaký. Ale vy dnes, keď zavoláte na 155, ste v nejakej obci a máte v obci defibrilátor, tak operačné stredisko vyzve tých ľudí, ktorí sú preškolení, a kým príde záchranka, tak ten pacient už dostáva prvú pomoc, je mu stláčaný hrudník a použije sa defibrilátor. A tí pacienti do piatich minút majú obrovskú šancu prežiť. A deje sa to reálne, čiže aj takýmto spôsobom môžme preniesť do praxe reálne veci, ktoré môžu reálne zachraňovať ľudské životy. A nie je to žiadna ekonomicky drahá vec, lebo ten defibrilátor viete kúpiť do dvetisíc euro pre každú obec a ľudský život má podľa OECD hodnotu 2-milióny eur. Tak si vezmite, že koľko ľudských... (Prerušenie vystúpenia časomerom.)
19. schôdza NR SR - 5.deň - B. popoludní
Dátum: 2024-09-18
Poslanec: Majerský, František (KDH)
Druh vystúpenia: Vystúpenie v rozprave

58. Ďakujem pekne, pán predsedajúci. Ja by som chcel len doplniť kolegu Stachuru, ktorý to sa snažil vysvetliť trošku obšírnejšie, aby ste pochopili, o čo v tomto návrhu zákona ide. Každý jeden postup v medicíne musí mať naozaj guideline, len tak môžme fungovať v nejakom jednotnom systéme. Ja len pre porovnanie vysvetlím, ako funguje záchranná služba na Slovensku v guidelinoch a poskytovaní alebo resuscitácii v prvej pomoci. My máme na Slovensku každých päť rokov v rámci Európy tzv., zasadá Európska resuscitačná rada, kde vyhodnocuje, ako postupovať a ako riešiť správne prvú pomoc. Každých päť rokov sa vyhodnocuje, čo zmeniť, čo vylepšiť, aby tá prvá pomoc základná, tzv. laická prvá pomoc, bola čo najefektívnejšia. Veľa z vás si pamätá zo svojich kurzov, čo ste možno absolvovali ešte na základných školách alebo na vodičských preukazoch, že sa nejako začalo pred určitým obdobím, nejako zachraňovať ľudský život a v danej dobe bolo napríklad že dva vdychy a pätnásť stlačení. Teraz je už posledných desať rokov tridsať stlačení a dva vdychy a toto je napríklad jeden z tých guidelinov, ktorý naozaj máme zaužívaný a používa sa napríklad v záchrannej zdravotnej službe. Ale nemáme ho zaužívaný v iných odboroch medicíny. Každá nemocnica, anestéziológ, daný odbor, chirurgovia pracujú na základe nejakej skúsenosti alebo na základe nejakého, nejakého poznania, ktoré ich naučil primár, keď tam prišiel nový lekár, ale nič nie je dané, dané na papieri, že ako by mal daný chirurg postupovať pri danej diagnóze, takisto ortopéd, traumatológ. Sú nejaké všeobecné poznania, ako operovať, ale nič nie je dané na papieri a toto nám naozaj na Slovensku chýba, aby sme naozaj postupovali jednotne, lebo naozaj prax bude ukazovať v budúcnosti, že viac a viac sa budú pacienti sťažovať, tak ako to funguje v Amerike, a tam naozaj funguje tak, že lekári postupujú presne podľa guidelinov, aby boli naozaj aj právne krytí. To je z toho hľadiska guidelinového. A plus doplním kolegu, že ten systém musí byť aj spravodlivý. Nemôže to fungovať tak, ako to naozaj funguje na Slovensku, že každý z nás v inom a danom okrese má možno nárok na inú zdravotnú starostlivosť a nie rovnako kvalitnú a niektoré naozaj výkony sú nadhodnotené, že sa robia viacej a nemusia sa robiť a niektoré sa robia menej a mali by sa robiť. A v tomto tu zákone to naozaj chceme upraviť a upratať, a preto naozaj tento zákon nemá žiadny dopad na financie, chceme naozaj zaviesť ten systém tak, aby to naozaj bolo spravodlivé pre všetkých pacientov na Slovensku. Chápem, že z opozície je to ťažké, ale budeme radi, keď si ho pani ministerka, tento zákon, osvojí, lebo prinesie systém do slovenského zdravotníctva, ktorý tu naozaj roky chýba. Ďakujem pekne.
19. schôdza NR SR - 5.deň - A. dopoludnia
Dátum: 2024-09-18
Poslanec: Majerský, František (KDH)
Druh vystúpenia: Vystúpenie s faktickou poznámkou

86. Ďakujem pekne, pán predseda. Pán poslanec, veľmi dobre ste to vystihli a naozaj ja som aj prekvapený, že koľko poslancov tu dnes sedí, keď sa naozaj rieši tak závažná vec, ako je financovanie samospráv. Každý z nás žije v nejakom meste, v nejakej obci. Naozaj tí, čo pôsobíme aj v samosprávach, vieme, že tá situácia je naozaj veľmi zlá, by som povedal, že až kritická a všetky obce, ktoré, mestá, ktoré môžu, tak to sa snažia preniesť do daní svojim občanom. Zvyšujú sa poplatky za komunálny odpad, zvyšujú sa poplatky za iné služby, sociálne, a všetko to prenáša mesto ďalej do daní občanov. Na konci dňa to vždy zaplatia občania daného mesta. Štát to nijako nekompenzoval, a to som prekvapený, lebo je tu aj veľa poslancov, ktorí sú v mestských a vo VÚC-karských zastupiteľstvách, a my sme to naozaj mali riešiť, lebo tá situácia budúci rok bude ešte horšia v samosprávach a niektoré samosprávy, bohužiaľ, nebudú môcť ani svietiť, ani kúriť. Tento rok ešte mohli, ale ak sa situácia nezlepší, tak budúci rok nebudú môcť ani svietiť, ani kúriť, a to sa už nebavme ani o žiadnych ďalších investíciách. Tak sa pýtam, že čo ďalej? Čo chce štát robiť s našimi samosprávami? Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Majerský, František (KDH)
Druh vystúpenia: Vystúpenie s faktickou poznámkou

150. Ďakujem. Ferko, ďakujem ti veľmi pekne za tvoj taký historický, ľudský exkurz do histórie, ktorý je naozaj v tomto parlamente kľúčový, lebo sme zabudli, za čo ste vy v minulosti bojovali a čo všetko ste museli pre to obetovať, aby vôbec sme tu všetci ostatní my dnes mohli sedieť a za to ti naozaj, aj tvojim kolegom, patrí veľká vďaka, lebo takýchto harcovníkov tento parlament už nemá, ktorí sa naozaj nebáli a nebáli sa odpočúvania, nebáli sa útokov. Ale ja sa chcem vrátiť k tej podstate toho všetkého. My sme sa dnes naozaj v tomto parlamente znížili, ja keď tu hovorím raz, chodím tu každý týždeň a počúvam, že kedy zase prerazíme ďalšie dno, tak dnes sme ho prerazili zase. To my naozaj sme boli zvolení všetci, koalícia, opozícia, kvôli tomu, aby sme tu riešili rodinných príslušníkov? Páčilo by sa vám všetkým, keby sme tu rozoberali každého manželku, otca, mamu, čo komu má, to kde sme dospeli? Toto je problém krajiny? Naozaj toto je problém nás všetkých, že tu máme riešiť v parlamente rodinných príslušníkov? Toto je problém krajiny? Nie Trenčianska nemocnica, nedostatok zdravotníkov, nie policajti, nie to, že pôjde plyn hore od budúceho roka? To nie je problém, hej? Rodinní príslušníci sú náš problém. Veď si to každý otočme na seba. Toto by ste chceli tu počúvať naozaj že manželka, deti, rodina, toto chceme počúvať? Ja to nechcem počúvať! Ja tu chcem riešiť reálne problémy, na to som bol zvolený. Neviem, vy ste boli zvolení na to, žeby sme tu riešili rodinných príslušníkov? Ja nie. Tak sa vráťme naspäť k tomu, kvôli čomu sme boli zvolení, priatelia. Všetci 150 sa k tomu vráťme naozaj naspäť. Ďakujem. (Potlesk.)